OpenLLM-France/wikimedia huggingface dataset:
# Baldoses

Baldoses és un paratge del terme municipal de Conca de Dalt, a l'antic terme de Toralla i Serradell, al Pallars Jussà, en territori del poble de Toralla.
Està situat al sud del poble de Toralla, a la dreta de la llaueta del Canemàs. És al nord-est de la Serra de Mateu i al nord de la de Ramonic, a migdia de la partida d'Escanemàs i al sud-est de la d'Escauberes.

## Enllaços externs

* Institut Cartogràfic de Catalunya; cal fer dos passos d'aproximació
# Balduí della Scala

Balduí della Scala fou el primer membre de la família dels Scaligeri o Della Scala que va ocupar un càrrec destacat. Es creu que era d'origen alemany i fou cònsol de Verona el 1147. Va morir després del [1166]. Fou pare de Gerardo, Isnardino i Pietro.
# Balen

Balen és un municipi belga de la província d'Anvers a la regió de Flandes. Està compost per les seccions de Balen i Olmen.

## Nuclis

| Nucli | Població (31/12/2007) |
| Balen-dorp | 5482 |
| Hulsen | 1841 |
| Rosselaar | 1689 |
| Schoorheide | 2713 |
| Wezel | 2113 |
| Rijsbergdijk | 1965 |
| Gerheide | 1198 |
| Olmen | 3631 |

## Evolució de la població

* Font:NIS
* 1977: annexió d'Olmen
# Balloon Bomber

Crazy Balloon és un videojoc llançat el 1980 per l'empresa japonesa Taito.

## Objectiu del joc

En aquest joc d'estratègia i habilitat, l'objectiu és guiar un globus a través d'un laberint ple d'obstacles. No s'ha de tardar massa a portar el globus a la sortida, ja que un home apareixerà i llançarà un buf, el que obligarà al globus a moure's. Just quan el jugador pensa que arribarà a la sortida, uns ajudants executaran diferents maniobres per rebentar el globus.

## Per a consoles

* Commodore C64 (1983).
* Sony PlayStation 2 (2005, "Taito Memories Vol. 2").
* Microsoft XBOX (2006, "Taito Legends 2").
* Sony PlayStation 2 (2006, "Taito Legends 2").

## Per a PC

* PC - CD-ROM (2006, "Taito Legends 2").
# Ballyhack (Wexford)

Ballyhack (en gaèlic irlandès Baile Each, que prové de Seasmhach "estable", de manera que vol dir "llogaret de l'estable") és una petita vila d'Irlanda, al sud-oest del comtat de Wexford, a la província de Leinster. <es troba a la costa est del port de Waterford, en l'estuari de The Three Sisters.

## Història

La vila conté un castell o casa-torre Hiberno-Normand que probablement pertanyia a l'Orde de Sant Joan de Jerusalem.

## Esports

El club local de l'Associació Atlètica Gaèlica és el St James GAA que habitualment juga en el grau intermedi del Campionat de Wexford. El club de futbol local és el Duncannon FC.
# Ballymena United Football Club

El Ballymena United és un club de futbol nord-irlandès de la ciutat de Ballymena.

## Història

El Ballymena United va ser fundat el 7 d'abril de 1928, originàriament anomenat Ballymena Football Club. Després d'unes disputes la temporada 1933-34, el club fou reformant i reanomenat Ballymena United el 1934. Fins al 2007 no ha guanyat mai la lliga nord irlandesa de futbol, en canvi, ha estat sis cops campió de copa.

## Palmarès

* Copa nord irlandesa de futbol: 6
** 1929, 1940, 1958, 1981, 1984, 1989
* Lliga nord irlandesa-First Division: 1
** 1996/1997
* Gold Cup: 1
** 1974/75
* County Antrim Shield: 4
** 1947/48, 1950/51, 1975/76, 1979/80
* Ulster Cup: 2
** 1960/1961, 1980/1981
* City Cup: 1
** 1971/1972
* Festival of Britain Cup: 1
** 1951/1952

## Jugadors destacats

* Jim Platt
* Nigel Worthington
* Glenn Hunter
* John O'Loughlin
* Jimmy Kelly

## Enllaços externs

* Web oficial
# Bambino

Miguel Vargas Jiménez, (Utrera, Sevilla, 14 de febrer de 1940 - Utrera, 5 de maig de 1999), conegut en el món artístic amb el sobrenom de Bambino, fou un cantant andalús.

## Enllaços externs

* Rincón Bambino (castellà)
* Bambino a El Arte de Vivir el Flamenco (castellà)
# Banadir

Banadir és una regió històrica de la costa de Somàlia, aplicat al segle xix pels europeus, i derivat de la paraula farsi (persa) "Bandar" (port). Es donava aquest nom a la costa del sud de Somalia al sud d'Hobyo i fins al riu Juba.
El territori fou arrendat per una companyia italiana el 1886, i va agafar el nom de Territori de Benadir; fou transferit a l'estat italià el 1889, creant-se llavors la colònia de Benadir.
Les principals ciutats del Banadir eren Mogadisció, Barawa (Brava), Marka i Gondoreshe.

## Vegeu també

* Benadir
* Banaadir
* Banadirís
# Banc Central d'Islàndia

El Banc Central d'Islàndia (Seðlabanki Íslands) és un banc central d'Islàndia. Va ser creat l'any 1961 substituint a Landsbanki Íslands pel que fa a l'emissió de moneda.
# Banc de Cap Verd

El Banc de Cap Verd és el banc central de Cap Verd. Es troba a la capital del país, a la vila de Praia a l'illa de Santiago.

## Història

El govern va establir el Banc de Cap Verd en 1975 com a banc que combina funcions de banc central i banca comercial. El govern va crear el banc mitjançant la nacionalització de les operacions del banc colonial i ultramarí portuguès, el Banco Nacional Ultramarino, que havia establert la seva primera sucursal a Cap Verd en 1865. En 1993, el govern va desactivar les funcions de banca comercial al recentment establert Banco Comercial do Atlantico, que posteriorment privatitzaria després de 1998.

## Vegeu també

* Economia de Cap Verd

## Enllaços externs

* Web oficial del Banco do Cabo Verde
# Banda Barrow

La Banda Barrow va ser una organització criminal estatunidenca de la dècada de 1930 i activa entre el 1932 i el 1934. Van ser coneguts com a bandolers, lladres i criminals que com a banda viatjaven pels Estats Units Centrals durant la Gran Depressió. Les seves gestes van ser conegudes pertot arreu el país. Ells van capturar l'atenció de la premsa nord-americana i els seus lectors durant el que és de vegades coneguda com l'«era de l'enemic públic». Encara que la banda va ser coneguda pels robatoris de bancs que van cometre, ells preferien robar a petites botigues o gasolineres en compte de bancs. La banda es creu que va matar a almenys nou policies, entre diversos altres assassinats.
La banda era principalment coneguda per dos dels seus membres, Bonnie Parker i Clyde Barrow, una parella no casada. Clyde Barrow era el líder de la banda. Altres membres inclogueren els següents:
* El germà major de Clyde, Marvin "Buck" Barrow
* L'esposa de Buck Barrow, Blanche Barrow
* W.D. Jones
* Henry Methvin
* Raymond Hamilton
* Joe Palmer
* Ralph Fults

## Vegeu també

* Enemic públic
# Banovac

Banovac, banski denar o banica són les denominacions d'una moneda encunyada i usada a Croàcia entre 1235 i 1384. Els diferents noms amb què es va conèixer aquesta moneda deriven de les paraules ban i denarius. El ban és un títol nobiliari usat a diversos territoris de l'Europa central i sud-oriental que se sol traduir com a «virrei», mentre que el denarius és una moneda que circulava a l'Imperi Romà.
El banovac incloïa la imatge d'una marta (en croat kuna), ja que les pells d'aquest animal eren un bé molt preuat i es feien servir com a forma de pagament tant a Eslavònia com a Dalmàcia i el litoral croat. Aquesta va ser una de les raons que va dur la República de Croàcia a anomenar kuna la seva nova moneda nacional el 1994, arran de la desintegració de Iugoslàvia. Les primeres monedes de banovac es van encunyar a Pakrac, i a partir del 1260 a Zagreb.
Aquestes monedes duien les següents llegendes en llatí:
* MONETA REGIS P SCLAVONIA, o «moneda del rei d'Eslavònia», les més corrents
* MONETA B REGIS P SCLAVONIA (Moneta Belae regis pro Sclavonia), o «moneda de Béla, rei d'Eslavònia», escasses
* MONETA DVCIS P SCLAVONIA, o «moneda del duc d'Eslavònia», escasses
* MONETA REGIS P VNGARIA, o «moneda del rei d'Hongria», rares
Inicials i senyals que identifiquen els diferents membres de la dinastia Árpád en les monedes:
* Rei Béla IV (1235-1270):
** o – o
** lliri – lliri
** ocell – ocell
** h – R (ban Henricus Németújvári, 1267-1270)
* Rei Esteve V (1270-1272)
** S – R (Stephanus Rex)
** R – S (Rex Stephanus)
* Rei Ladislau IV (1272-1290)
** R – L (Rex Ladislaus)
** L – R (Ladislaus Rex)
** S – L (ban Stephanus Babonić – Rex Ladislaus, 1280-1282?)
** R – R – L (ban Radoslav Babonić – Rex Ladislaus, 1286-1288)
* Rei Andreu III (1290-1301)
** R – A (Rex Andreas)
** A – R (Andreas Rex)
** S – A (ban Stephanus Babonić – Rex Andreas, 1300-1301)
** R – ocell (Rex Andreas – ban Stephanus Babonić, 1300-1301)
** A – ocell (Rex Andreas – ban Stephanus Babonić, 1300-1301)

## Vegeu també

* Dinar (moneda)
* Kuna (moneda)

## Enllaços externs

* «History of Croatian money (Història de la moneda croata)» (en anglès). Početna Stranica Hrvatske (Pàgina oficial de Croàcia). CARNet & Departament de Telecomunicacions, Facultat d'Enginyeria Elèctrica i Computació, Universitat de Zagreb, 1994. [Consulta: 1r juny 2017].
* «Prvi novac: Povijest hrvatskog novca (Les primeres monedes: Història de la moneda croata)» (en croat). web.archive.org. Hrvatska Narodna Banka (Banc Nacional Croat). Arxivat de l'original el 22 d’octubre 2006. [Consulta: 1r juny 2017].
# Banovina de Croàcia

Banavina és el nom que va portar Croàcia del 1939 al 1941, quan es va constituir en territori autònom dins del Regne de Iugoslàvia.
El nom deriva de «ban» que era el títol tradicional que portaven els governants de Croàcia.

## Vegeu també

* Estat independent de Croàcia
# Banshee (reproductor d'àudio)

El Banshee és un reproductor multimèdia per a GNU/Linux, que utilitza el projecte mono i les llibreries GTK. A més, utilitza la plataforma multimèdia GStreamer per reproduir, codificar i descodificar formats com Ogg, MP3 i altres. Banshee pot reproduir i importar CDs d'àudio i reproduir i sincronitzar música amb iPod. Banshee es troba sota la llicència MIT.
Helix Banshee és una versió modificada de Banshee, inclosa a algunes distribucions de GNU/Linux com OpenSUSE. Aquesta versió de Banshee usa el framework Helix en comptes de l'engine Gstreamer per reproduir.

## Enllaços externs

* Banshee - Lloc web oficial
# Baqa-Jat

Baqa-Jat és una ciutat del districte de Haifa d'Israel. El municipi fou creat el 2003 a partir de la fusió de la ciutat de Baqa al-Gharbiyye i del consell local de Jat.
Es tracta de dos localitats de població majoritàriament àrab que es troben a la frontera amb Palestina.
# Baquba

Baquba (àrab: بعقوبة, Baʿqūba) és una ciutat de l'Iraq capital de la província de Diyala i d'un districte amb el seu mateix nom dins d'aquesta província; està situada a uns 60 km al nord-est de Bagdad a la vora del riu Diyala. Té una població (2003) de 467.900 habitants (vers 1950 només 8000 habitants). El seu nom deriva de l'arameu Baya Quba (‘Casa de Jacob’).

## Història

Ja existia al temps de la conquesta musulmana i era capital del districte de l'Alt Nahrawan. Fou pròspera sota els abbàssides i els seus palmerars eren cèlebres. Cap fet relatiu a la ciutat és important a la història i el seu paper destacat és recent, iniciat després de l'ocupació americana d'Iraq. Baquba va esdevenir un centre de la resistència nacional i de les combatents islamistes organitzats en el moviment At-Tawhid Wal-Jihad dirigit pel jordà Abu Mussab al Zarqaui. Zarqawi va morir en un atac aeri el 8 de juny de 2006. Després es van fer diverses operacions per bestreure el control de la província a la resistència. Degut a les lluites la ciutat es va despoblar.
# Baranya

Baranya (Croat: Baranja, Serbi: Барања, Baranja, Alemany: Branau) és el nom d'una província o megye d'Hongria
La província de Baranya se situa al sud del país, en la frontera amb Croàcia. El riu Drava marca part de la frontera del sud, mentre que el Danubi ho fa per l'est. Limita amb les províncies de Somogy, Tolna i Bács-Kiskun. La seva capital és la ciutat de Pécs.
# Baratili San Pietro

Baratili San Pietro (en sard, Boàtiri) és un municipi italià, dins de la província d'Oristany. L'any 2007 tenia 1.251 habitants. Es troba a la regió de Campidano di Oristano. Limita amb els municipis de Nurachi, Oristany, Riola Sardo, San Vero Milis i Zeddiani.

## Administració

Llista d'alcaldes :
| Període | Identitat | Partit |
| 2005- | Renzo Murru | Llista cívica |
# Barbara Honigmann

Barbara Honigmann (Berlín Est, 12 de febrer de 1949) és una pintora i escriptora alemanya.

## Biografia

És filla d'emigrants jueus alemanys que van retornar a Berlín Oriental el 1947 després d'un període d'exili a la Gran Bretanya. La seva mare, Litzi Friedman, va ser la primera esposa de Kim Philby i el seu pare, Georg Honigmann, era editor cap del Berliner Zeitung. De 1967 a 1972 va estudiar art dramàtic a la Universitat Humboldt de Berlín. Els següents anys va treballar com a dramaturga i directora a Brandenburg i Berlín i ha treballat com a escriptora autònoma des de 1975. L'any 1984 va abandonar la RDA i viu amb la seva família a Estrasburg.

## Premis

* 1986 - Premi Aspekte
* 1992 - Premi Stefan Andres
* 1994 - Premi Nicolas Born
* 1996 - Honor de la Fundació alemanya Schiller (Ehrengabe der Deutschen Schillerstiftung)
* 2000 - Premi Kleist
* 2001 - Premi Jeanette Schocken
* 2004 - Premi Solothurner

## Obres

* Das singende, springende Löweneckerchen, Berlín 1979
* Der Schneider von Ulm, Berlín 1981
* Don Juan, Berlín 1981
* Roman von einem Kinde, Darmstadt [u.a.] 1986 ISBN 3-423-12893-3
* Eine Liebe aus nichts, Reinbek: Rowohlt 1991 ISBN 3-499-13245-1
* Soharas Reise, Berlin 1996 ISBN 3-499-22495-X
* Am Sonntag spielt der Rabbi Fußball, Heidelberg: Wunderhorn 1998 ISBN 3-88423-134-0
* Damals, dann und danach, Múnich: Hanser 1999 ISBN 3-446-19668-4
* Alles, alles Liebe!, Múnich: dtv 2000 ISBN 3-423-13135-7
* Ein Kapitel aus meinem Leben, Múnich: Hanser 2004 ISBN 3-446-20531-4
* Das Gesicht wiederfinden. Über Schreiben, Schriftsteller und Judentum, Múnic: Hanser 2006 ISBN 3-446-20681-7 & ISBN 978-3-446-20681-6
* Blick übers Tal. Zu Fotos von Arnold Zwahlen Basel/Weil am Rhein: Engeler 2007, ISBN 978-3-938767-38-2
* Das überirdische Licht: Rückkehr nach New York, Múnich: Hanser 2008 ISBN 3446230858 & ISBN 978-3446230859

## Enllaços externs

* www.hasencleverart.com
# Barcelona KIA 2007

El Torneig de Barcelona 2007, oficialment conegut com a Barcelona KIA 2007, és un esdeveniment de tennis femení sobre terra batuda que pertany als International tournaments de la WTA. L'edició inaugural del torneig es va celebrar el 2007 al BTO Vall d'Hebron de Barcelona, Espanya.

## Quadre individual femení

| 2a ronda | 2a ronda | 2a ronda | 2a ronda | 2a ronda | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Semifinals | Final | Final | Final | Final |
| 1 | F. Schiavone | 1 | 1 | |
| Q | Á. Szávay | 6 | 6 | | Q | Á. Szávay | 6$^3$ | 4 |
| WC | L. Pous Tió | 5 | 4 | | 6 | M. Shaughnessy | 7 | 6 |
| 6 | M. Shaughnessy | 7 | 6 | | | | | | 6 | M. Shaughnessy | 6 | 4 | 6 |
| 3 | É. Loit | 6 | 6 | | | | | | 8 | F. Pennetta | 0 | 6 | 4 |
| | C. Pin | 1 | 1 | | 3 | É. Loit | 3 | 3 | | | | | |
| | T. Malek | 3 | 4 | | 8 | F. Pennetta | 6 | 6 | | | | | |
| 8 | F. Pennetta | 6 | 6 | | | | | | | | | | | 6 | M. Shaughnessy | 6 | 6 |
| 5 | L. Domínguez Lino | 4 | 2 | | | | | | | | | | | | E. Gallovits | 3 | 2 |
| | E. Gallovits | 6 | 6 | | | E. Gallovits | 6 | 7 | | | | | |
| | M.E. Salerni | 3 | 0 | | 4 | K. Kanepi | 4 | 5 | | | | | |
| 4 | K. Kanepi | 6 | 6 | | | | | | | E. Gallovits | 6 | 6 | |
| 7 | V. Razzano | 7 | 3 | 6 | | | | | 7 | V. Razzano | 3 | 4 | |
| | M. Czink | 6⁵ | 6 | 2 | 7 | V. Razzano | 6 | 6 | | | | | |
| | E. Gagliardi | 0 | 4 | | | A. Kudriàvtseva | 1 | 4 |
| | A. Kudriàvtseva | 6 | 6 | | | | | |

## Quadre dobles femenins

| Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Final | Final | Final | Final | Final |
| | Rossana de los Ríos Edina Gallovits | 2 | 6 | [4] |
| | Alina Jidkova C. Martínez Granados | 6 | 1 | [10] | | Alina Jidkova C. Martínez Granados | 3 | 5 |
| | Núria Llagostera Vives Arantxa Parra Santonja | 6 | 6 | | | Núria Llagostera Vives Arantxa Parra Santonja | 6 | 7 |
| | Ekaterina Afinogenova Ekaterina Dzehalevich | 3 | 2 | | | | | | | Núria Llagostera Vives Arantxa Parra Santonja | 7 | 2 | [12] |
| WC | Laura Pous Tió Carla Suárez Navarro | 4 | 5 | | | | | | 2 | Lourdes Domínguez Lino Flavia Pennetta | 6$^3$ | 6 | [10] |
| 3 | Martina Müller Gabriela Navrátilová | 6 | 7 | | 3 | Martina Müller Gabriela Navrátilová | 1 | 2 |
| | Monica Niculescu Neha Uberoi | 6 | 3 | [4] | 2 | Lourdes Domínguez Lino Flavia Pennetta | 6 | 6 |
| 2 | Lourdes Domínguez Lino Flavia Pennetta | 3 | 6 | [10] | | | | |

## Enllaços externs

* Web oficial (català) (castellà) (anglès)
* Quadres femenins PDF
Barcelona :
2007
2008
2009
2010
2011
2012 :
# Bard (Vall d'Aosta)

Bard (arpità Bard) és un municipi italià, situat a la regió de Vall d'Aosta. L'any 2007 tenia 134 habitants. Limita amb els municipis d'Arnad, Donnas i Hône.

## Llocs d'interès

Per Bard cal visitar el Fort de Bard i el nucli antic, que van ser remodelats cap a l'any 2000 gràcies a fons de la Unió Europea.
* El Fort de Bard, important castell realitzat per a protegir l'entrada en la vall d'Aosta. En el maig de 1800, 400 militars austríacs aconseguiren parar dues setmanes l'exèrcit sencer de Napoleó, el qual va poder vèncer les defenses del fort només recorrent a l'astúcia, és a dir, envoltant el castell. El fort alberga el Museu dels Alps i exposicions temporals.
* El nucli antic, d'origen medieval, on es troba la Casa del Bisbe (italià: Casa del Vescovo o francès: Maison de l'évêque), Casa Valperga, Casa Ciucca i la Casa del rellotge de sol. Destaca el palau de l'antiga família nobiliària Nicole, darrers comtes de Bard, que va ser construïda en el segle viii. Un altre edifici important, la Maison Challant.
* El Museu dels Alps, que està situat en el fort, és un recorregut per a descobrir els Alps gràcies als cinc sentits de l'home. Aquest museu permet fer un insòlit itinerari, que exposa molt bé, a persones de totes les edats, el naixement dels Alps i la seua evolució.

## Transports
### Aeroport

L'aeroport més proper és el de Torí.

### Connexions viàries

La connexió viària principal és l'autopista A5 Torí-Aosta i té una eixida a Pont-Saint-Martin (cap a Itàlia) i una altra a Verrès (cap a França i Suïssa).

## Administració

Llista d'alcaldes :
| Període | Identitat | Partit |
| 2005- | Cesare Bottan | Llista cívica |
# Baressa

Baressa (en sard, Baressa) és un municipi italià, dins de la província d'Oristany. L'any 2007 tenia 849 habitants. Es troba a la regió de Marmilla. Limita amb els municipis de Baradili, Gonnoscodina, Gonnosnò, Siddi (VS), Simala, Turri (VS) i Ussaramanna (VS).

## Administració

Llista d'alcaldes :
| Període | Identitat | Partit |
| 2005- | Piergiorgio Corona | Llista Cívica |
# Barigadu

Barigadu és una regió històrica de Sardenya central dins les províncies d'Oristany, que limita amb les subregions sardes de Mandrolisai, Barbagia di Ollolai, Marghine, Campidano di Oristano, Marmilla, Sarcidano i Barbagia di Belvì.
Comprèn els municipis d'Abbasanta, Aidomaggiore, Allai, Ardauli, Bidonì, Boroneddu, Busachi, Fordongianus, Ghilarza, Neoneli, Norbello, Nughedu Santa Vittoria, Sedilo, Soddì, Sorradile, Tadasuni, Ula Tirso, Villanova Truschedu.
# Barisó d'Arborea i Torres

Barisó d'Arborea i Torres, Torchitorio Barisone I de Lacon-Gunale fou jutge d'Arborea i Torres.
Possible fill de Gonnari Comit de Salanis. Va morir vers el 1060. Es va casar amb Maria Serra i amb una dona de la família Zori. Va deixar dos fills: Marià I de Zori, jutge a Arborea, i potser Andrea conegut per "Tanca", jutge de Torres; i dues filles, Susanna de Zori i Pere de Lacon o Pere de Serra. Barisó d'Arborea i Torres va donar l'Església de nostra Senyora de Mesumundu als monjos de l'abadia de Montecassino.
# Baroni

Eugenio Baroni (1865 - 1943) va ser un botànic italià.

## Algunes publicacions

* La fisiologia delle piante. In T. FERRARIS, Botanica Agrar. Tecn. e Mer., 2: pp. 386. 93 fig
* «Detall de l'autor» (HTML) (en anglès). Índex Internacional de Noms de Plantes. International Organization for Plant Information (IOPI).
NF|1865|1943|Baroni, Eu
* ↑ Es poden consultar els tàxons descrits per aquest autor a International Plant Names Index (anglès)
# Baronia de Castellnou de Montsec

La Baronia de Castellnou de Montsec és una baronia del Pallars Jussà, amb seu inicial en el poble de Castellnou de Montsec, de l'actual terme municipal de Sant Esteve de la Sarga.
El territori que comprenia l'any 1687 els llocs de Castellnou de Montsec, on tenia la seu, Beniure, Estorm i Sant Esteve de la Sarga.
No es té constància de la baronia fins a finals del segle xvi. Fou, successivament, dels Areny, senyors d'Altet i de Lluçà, dels Erill, barons de l'Albi, dels Cartellà, barons de Falgons, i dels Ardena de Sabastida (de la família dels Cartellà, i que utilitzaren també aquest cognom).
El 1681 fou venuda la baronia als Portolà i el 1682 Carles II de Castella el Fetillat els concedí escut d'armes. El primer Portolà que ostentà el títol de Baró de Castellnou de Montsec fou Lluís Gaspar de Portolà i Pont (o Ponts, en alguns documents). Aquest baró és enterrat a l'església de sant Esteve, a l'altar de sant Antoni de Pàdua, per disposició testamentària, tot i que morí a Balaguer.
Aquest Gaspar de Portolà era avantpassat del que seria explorador de Califòrnia, Gaspar de Portolà i de Rovira. Gaspar de Portolà era fill de Francesc de Subirà, baró, des del segle xvii, de Castellnou de Montsec. El llinatge dels Portolà tenia possessions a Àger, Balaguer i Arties (Vall d'Aran).
Després encara passà als Rubalcava i als Vilallonga-Babau (que també utilitzaren el cognom Portolà). Fou reconeguda com a títol del regne el 1801.
En l'actualitat està vacant, i ha estat sol·licitada per Don Jacinto Antonio del Castillo y Acuña.

## Enllaços externs

* Repertori de títols nobiliaris de Catalunya Arxivat 2012-02-03 a Wayback Machine.
# Barrali

Barrali (en sard, Barrali) és un municipi italià, dins de la Província de Sardenya del Sud. L'any 2007 tenia 1.076 habitants. Es troba a la regió de Trexenta. Limita amb els municipis de Donori, Ortacesus, Pimentel, Samatzai i Sant'Andrea Frius.

## Administració

Llista d'alcaldes :
| Període | Identitat | Partit |
| 2006- | Gianfranco Baccoli | Llista cívica |
# Barranquilla

Barranquilla és una important ciutat de Colòmbia, capital del Departament Atlàntic i d'acord amb la Constitució de 1991 un districte especial, industrial i portuari. Forma part de la Regió Carib i és un dels ports més actius d'aquesta conca.
La seva població en 2005 era de 1,112,837 persones (1,694,879 en la seva àrea metropolitana), que la converteixen en la ciutat més poblada de la seva regió, la quarta de Colòmbia i la 237a del món.

## Toponímia

L'origen del nom de Barranquilla fa referència als petits barrancs (barrancas) que hi havia en les immediacions del riu Magdalena, on va començar a formar-se la ciutat. El diminutiu és una alteració probablement d'origen aragonès. Cal tenir en compte també que el terme barranca fa al·lusió a port, de manera que la barranca oficial en temps colonials com primer port riu amunt era Malambo, constituint-se Barranquilla només en un petit port altern i il·legal.

## Personatges famosos

La cantant Shakira i l'actriu Sofía Vergara són nadiues d'aquesta ciutat.
* Guillermo Espinosa Grau, (1908-1990), director d'orquestra i compositor.
L'escriptor berguedà Ramon Vinyes i Cluet va viure llargs períodes de la seva vida i fou un important promotor cultural de la ciutat a principis del segle xx.

## Enllaços externs

* Pàgina web amb informació sobre la ciutat